Donald Glover

**Donald McKinley Glover Jr.** (* 25. september 1983, Edwards Air Force Base, Kalifornia, USA) je americký herec, spevák, reper, komik, scenárista, producent a režisér. Vystupuje pod umeleckým menom **Childish Gambino** a občas ako DJ s prezývkou **mcDJ**.

Po tom, čo na New York University pracoval v zoskupení Derrick Comedy, vo veku 23 rokov bol Tinou Fey najatý ako scenárista sitkomu televízie NBC, *[[30 Rock]]*. Preslávila ho rola vysokoškoláka Troya Barnesa v sitkome *[[Community]]* (2009 – 2013). Od roku 2016 hrá v seriáli stanice FX s názvom *[[Atlanta (televízny seriál)|Atlanta]]*, ktorý vytvoril a taktiež ho občasne režíruje. Za tento seriál vyhral rôzne ocenenia vrátane dvoch Primetime Emmy Awards a dvoch Zlatých glóbusov.

Ako filmový herec sa objavil v množstve komerčne úspešných filmov vrátane nadprirodzeného hororu *Vzkriesenie démona* (*The Lazarus Effect*; 2015), komediálnej drámy *[[Magic Mike XXL]]* (2015), sci-fi filmu *[[Marťan (film)|Marťan]]* (*The Martian*; 2015), filmu *[[Spider-Man: Návrat domov]]* (*Spider-Man: Homecoming*; 2017), kde stvárnil rolu Aarona Davisa a taktiež v space westernovom filme ** (2018), kde si zahral postavu mladého Landa Calrissiana. Glover si zahral vo svojom vlastnom krátkom filme, ktorý tiež produkoval – *[[Guava Island]]* (2019). Tiež nadaboval dospelého Simbu v novej verzii Disney filmu, *[[Leví kráľ (2019)|Leví kráľ]]* (*The Lion King*; 2019).

Po niekoľkých nezávisle vydaných albumoch a mixtapes, Glover v roku 2011 podpísal nahrávaciu zmluvu s Glassnote Records. 15. novembra 2011 vyšiel jeho prvý štúdiový album *[[Camp (album)|Camp]]*. Svoj druhý štúdiový album s názvom *[[Because the Internet]]* vydal 10. decembra 2013. Gloverov tretí album, *[["Awaken, My Love!"]]*  bol vydaný 2. decembra 2016. Singel z albumu s názvom „Redbone“ sa umiestnil na 12. mieste rebríčka ''Billboard'' Hot 100 a nakoniec zaň získal svoju prvú Cenu Grammy. V máji 2018 vydal pieseň spolu s videoklipom „This Is America“, ktorá debutovala na 1. priečke rebríčka Hot 100. Za túto skladbu vyhral 4 Ceny Grammy v roku 2019: Nahrávka roka, Pieseň roka, Najlepší rapovo-spievaný výkon a Najlepší videoklip. 22. marca 2020 vydal svoj štvrtý štúdiový album s názvom *[[3.15.20]]*.

## Osobný život
Začiatkom roka 2016 priviedla Gloverova partnerka Michelle White na svet syna, ktorému dali meno Legend. V januári 2018 sa im narodil druhý syn Drake.

## Diskografia

* *Camp* (2011)
* *Because the Internet* (2013)
* *"Awaken, My Love!"* (2016)
* *3.15.20* (2020)

## Koncertné turné

* IAMDONALD Tour (2011)
* The Sign-Up Tour (2011)
* Camp Gambino Tour (2012)
* Deep Web Tour (2014)
* This Is America Tour (2018)

## Referencie

## Iné projekty

## Externé odkazy
* 
* 

## Zdroj
* 

Kategória:Osobnosti USA afroamerického pôvodu
Kategória:Speváci USA
Kategória:Reperi USA
Kategória:Televízni režiséri USA
Kategória:Televízni producenti USA
Kategória:Hiphopoví speváci USA
Kategória:Hudobní producenti USA
Kategória:Televízni herci USA
Kategória:Televízni herci afroamerického pôvodu
Kategória:Televízni scenáristi USA
Kategória:Absolventi New York University
Kategória:Držitelia ceny Grammy
Kategória:Filmoví herci USA
Kategória:Filmoví herci afroamerického pôvodu
Kategória:Speváci afroamerického pôvodu
Kategória:Reperi afroamerického pôvodu
Kategória:Režiséri afroamerického pôvodu
Kategória:Osobnosti z Kalifornie